ফের বন্ধ রাখা হবে হুগলি সেতু, ভোগান্তি বাড়বে

ওয়েবডেস্ক- ফের বন্ধ হতে চলেছে বিদ্যাসাগর সেতু বা সকলের লোকমুখে পরিচিত হুগলি সেতু (Hoogly Bridge ) । ফলে ফের ভোগান্তির আশঙ্কা। হুগলি সেতু একটি গুরুত্বপূর্ণ যোগাযোগের মাধ্যম হওয়ায় অন্যান্য রাস্তাগুলির উপর চাপ বাড়বে। ফলে যানজট বাড়বে। ১৪ ডিসেম্বর (14 December) রবিবার আট ঘণ্টার জন্য বন্ধ থাকবে এই সেতুটি। ফলে ওই সেতু দিয়ে গাড়ি চলাচল ওই সময়ের জন্য বন্ধ থাকবে বলে জানিয়েছে কলকাতা পুলিশ। জানা গেছে, সেতু মেরামতের ও রক্ষণাবেক্ষণের (Bridge repair and maintenance) কাজ চলবে, তাই বন্ধ রাখা হচ্ছে সেতুটি।

পুলিশ জানিয়েছে, ভোর ৬ টা থেকে দুপুর ২ টো পর্যন্ত দ্বিতীয় সেতুতে যান চলাচল বন্ধ রাখা হবে। তার পর ধীরে  ধীরে সেতুতে যান চলাচলের জন্য খুলে দেওয়া হবে।

চলতি বছরের আগস্ট মাস থেকেই পুরোদমে সেতুর স্বাস্থ্য ফেরানোর কাজ শুরু হয়েছে। যেই কারণে প্রায় প্রতি সপ্তাহতেই রবিবার আংশিক সময়ের জন্য বন্ধ থাকছে এই সেতুটি। গাড়ি অন্যান্য সেতু দিয়ে চলাচ করছে। তবে সাধারণ মানুষের কথা ভেবে সোমবার থেকে শুক্রবার পর্যন্ত তেমন ভাবে কাজ করা হচ্ছে না। ওয়ার্কিং ডে হওয়ায় এই দিনগুলিতে কাজের চাপ বেশি থাকে।

আরও পড়ুন-  চিংড়িঘাটা মেট্রোর জট কাটাতে বৈঠকের দিনক্ষণ বেঁধে দিল হাইকোর্ট

কলকাতার অন্যতম ব্যস্ততম সেতু হুগলি ব্রিজ। দিনে প্রায় ১ লক্ষ গাড়ি চলাচল করে। তাই সোম থেকে শুক্রবার কোনওভাবেই এই ব্রিজে কাজ করা হয় না। তাই কাজের জন্য রবিবারকেই বেছে নেওয়া হয়েছে। অধিকাংশ ক্ষেত্রে সাধারণত রবিবার এই কাজ হয়। তবে কিছু কিছু সপ্তাহে শনি এবং রবিবার এই দুই দিনই বন্ধ রাখা হয় সেতু।

দেখুন আরও খবর-